|  |  |
| --- | --- |
|  |  |
| **ΕΛΛΗΝΙΚΗ ΔΗΜΟΚΡΑΤΙΑ** | Ρόδος, 05/05/2017 |
| **Υπουργείο Πολιτισμού Παιδείας Έρευνας και Θρησκευμάτων**  | Αριθ. Πρωτ.: 120 |
| **ΠΕΡΙΦ. Δ/ΝΣΗ Α/ΘΜΙΑΣ ΚΑΙ Β/ΘΜΙΑΣ** |  |
| **ΕΚΠ/ΣΗΣ ΝΟΤΙΟΥ ΑΙΓΑΙΟΥ** |  |
| **Δ/ΝΣΗ Β/ΘΜΙΑΣ ΕΚΠ/ΣΗΣ ΔΩΔ/ΣΟΥ** |  |
| **ΚΑΖΟΥΛΛΕΙΟ 4ο ΓΥΜΝΑΣΙΟ ΡΟΔΟΥ** |  |
|  |  |
| **Ταχ. δ/νση**: Βενετοκλέων 35 | **ΠΡΟΣ : Τα Τουριστικά Πρακτορεία** |
|  85 100 ΡΟΔΟΣ |  |
| **Τηλέφωνο & FAX** : 22410-25380 |  |

**ΘΕΜΑ: 2η Πρόσκληση εκδήλωσης ενδιαφέροντος για κατάθεση οικονομικής προσφοράς σχετικά με μετακίνηση στην Αρχαία Κάμειρο/Έμπωνα.**

**ΣΧΕΤ.: Υ.Α. 129287/Γ2/2011 (ΦΕΚ 2769, τ. Β΄, 02-12-2011) Υ.Π.Δ.Β.Μ.Θ. με θέμα «Εκδρομές-Μετακινήσεις μαθητών Δημοσίων και Ιδιωτικών σχολείων Δευτεροβάθμιας Εκπαίδευσης εντός και εκτός χώρας»**

Το 4ο Γυμνάσιο Ρόδου προσκαλεί σε εκδήλωση ενδιαφέροντος τα Τουριστικά Γραφεία για την κατάθεση προσφοράς σχετικά με μετακίνηση των μαθητών όλων των τάξεων του σχολείου μας στο πλαίσιο ημερήσιας εκδρομής στον Έμπωνα.

Η μετακίνηση θα πραγματοποιηθεί την **Τρίτη 19 Μαΐου 2017** με συμμετοχή περίπου 230 μαθητών/τριών και 19 συνοδών καθηγητών.

1. Αναχώρηση στις **8:30π.μ.** από το 4ο Γυμνάσιο (από την πλευρά του Δημοτικού Σταδίου «Ο Διαγόρας») με προορισμό την Αρχαία Κάμειρο/ Έμπωνα. Αναχώρηση από τον Έμπωνα στις **15:30μ.μ.** με προορισμό το 4ο Γυμνάσιο Ρόδου.

Οι προσφορές μπορούν να κατατεθούν με εξουσιοδοτημένο εκπρόσωπο ή ταχυδρομικά, με την προϋπόθεση ότι θα έχουν παραληφθεί από το 4ο Γυμνάσιο Ρόδου έως την Παρασκευή  **12/05/2017** και ώρα **11:00 π.μ.**

Οι προσφορές πρέπει να περιέχουν και να εξασφαλίζουν τα παρακάτω:

* υπεύθυνη δήλωση ότι το Τουριστικό-Ταξιδιωτικό Γραφείο διαθέτει ειδικό σήμα λειτουργίας, το οποίο βρίσκεται σε ισχύ,
* τα λεωφορεία που θα διατεθούν για τη μετακίνηση να διαθέτουν όλες τις προβλεπόμενες από την κείμενη νομοθεσία προδιαγραφές (ελεγμένο από ΚΤΕΟ, έγγραφα καταλληλότητας του οχήματος, επαγγελματική άδεια οδήγησης, ελαστικά σε καλή κατάσταση, πλήρως κλιματιζόμενο κλπ), καθώς και όλες τις προϋποθέσεις ασφάλειας για τη μετακίνηση των μαθητών/τριών (ζώνες ασφαλείας, έμπειρους οδηγούς κλπ).

Για όλες τις παραπάνω υπηρεσίες ζητείται το συνολικό κόστος της εκδρομής, στο οποίο θα συμπεριλαμβάνονται όλες οι λοιπές χρεώσεις (ΦΠΑ κλπ).

Στον φάκελο της προσφοράς πρέπει να υπάρχει απαραιτήτως CD με την προσφορά σε ηλεκτρονική μορφή για να είναι εύκολη η ανάρτησή της στο διαδίκτυο.

Το Τουριστικό-Ταξιδιωτικό Γραφείο που θα επιλεγεί θα ενημερωθεί τηλεφωνικώς.

 Ο Διευθυντής

 Νικόλαος Τσατταλιός